Ukrainaning Evropa Ittifoqiga qo'shilishini xohlamayotgan davlatlar ma'lum bo'ldi

Evropaning ikkita davlati, Niderlandiya va Daniya, Ukrainaga EI a'zoligiga nomzod maqomi berilishiga qarshi chiqdi. Bu haqda diplomatik hujjatlarga tayanib, “Bloomberg” xabar berdi.
Niderlandiyaning pozitsiyasi haqida hukumat rasmiylaridan biri ma'lum qilgan. Shu bilan birga, Daniya rasmiylarining jo'natmasida Kiev demokratik institutlar barqarorligi, qonun ustuvorligi, inson huquqlari, ozchilikni hurmat qilish va himoya qilish bilan bog'liq mezonlarni yetarli darajada bajarmayotgani keltirilgan. Bu sohalarda muvaffaqiyatga erishish uchun Ukraina “qonunchilik va institutsional bazani tubdan yaxshilashi kerak”ligi ta'kidlangan.
Germaniya murosaga kelish uchun Ukrainaga Evropa Ittifoqiga a'zolikka shartli nomzod maqomini berishni taklif qilmoqda.
Avvalroq Ukraina xavfsizlik kafolati bo'yicha qaysi davlatga murojaat qilgani ma'lum bo'lgandi. Shuningdek, Ukrainaga do'st bo'lgan mamlakatlar reytingi e'lon qilingan.